Je to veľmi priateľský a oddaný pes. Hodí sa nielen ako pracovný pes na farmu, ale aj ako ideálny pes do rodiny. Je veľmi vnímavý a citlivý a dobre vychádza i s deťmi. Dôležitá je skorá socializácia. Má silné pastierske inštinkty, preto je to pes veľmi ostražitý. Občas sa prejavuje intenzívnejším a hlasitejším štekaním. Austrálske ovčiaky sú inteligentné a učenlivé. Výcvik ich baví a učia sa rýchlo. Pozor však na mieru temperamentu, majiteľ musí zvoliť správny prístup, inak si pes osvojí nevhodné návyky. „Austrálčan“ je veľmi aktívny a hravý. Preto venujte jeho potrebe po pohybe dostatok pozornosti. Iba tak uspokojíte jeho fyzické a duševné potreby. Zabehajte si s ním, vezmite ho na dlhé prechádzky alebo s ním vyskúšajte nejaké psie športy.\r